### Resumé

En privat bygherre har anmodet om udarbejdelse af en lokalplan for et boligområde med mindre tæt-lav boliger på mindre grunde. Lokalplanforslaget giver mulighed for tæt-lav bebyggelse af op til 70 boliger fordelt i otte boligklynger. Der etableres arealer til fælles mødesteder i boligklyngerne samt i det fælles grønne område. Lokalplanen har været i høring i perioden 24. november 2023 til 5. januar 2024. Der er indkommet to høringssvar, som har givet anledning til at anbefale en ændring i lokalplanen.

### Sagsfremstilling

**![John Bech:image/jpeg;base64...)**

**Planens historik**
Teknisk Udvalg besluttede på mødet 15. august 2023, pkt. nr. 178, at igangsætte udarbejdelse af lokalplan nr. 1393.

Byrådet besluttede på møde 22. november 2023, pkt. nr. 194, at sende lokalplanen i offentlig høring.

Lokalplanen har været i offentlig høring fra 24. november 2023 til 5. januar 2024.

**Indsigelser/bemærkninger og ændringer af lokalplanen**
Der er indkommet to høringssvar i høringsperioden, fra Ældrerådet og TVIS. Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

På baggrund af høringssvar fra Ældrerådet indstiller Teknik & Miljø at lokalplanens bestemmelse § 5.7 justeres, så også ordet ”redningskøretøjer” fremgår i teksten, sammen med ”renovationsbiler”. Det foreslås, at bestemmelsen kommer til at lyde:
*”Vej C-C udlægges til servicevej mellem boligklyngerne, som kan anvendes af renovationsbiler og redningskøretøjer. Vejen udlægges i en bredde på 4 meter med en kørebanebredde på 4 meter. Vejen skal etableres i kørefast, permeabel belægning.”*

Derudover foreslår forvaltningen at tilføje en teknisk præcisering i lokalplanens bestemmelser om veje og stier, således at § 5.9 kommer til at lyde:

*"Stier til gående og cyklende, herunder sti langs Vej A-A, udlægges i en bredde på minimum 5,0 meter med en stibanebredde på minimum 3 meter."*

**Overtagelsespligt/Frafaldserklæring**
Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Klima og resiliensvurdering

Nyt byggeri og anlægsarbejde vil altid øge udledningen af CO2. Lokalplanen giver mulighed for tæt-lav boligbebyggelse, bestående af mindre boliger på mindre grunde. Området er tæt på eksisterende hovedtrafikåre til Børkop og Brejning. Internt i lokalplanområdet etableres stier til færdsel til Elias Andreasen mod syd og til Gauerslund Skole og øvrige boligområder nord for [adresse]. Friarealerne etableres og udformes, så de bevarer de naturlige strømningsveje, så regnvand kan ledes ad grøfter til lavninger og regnvandsbassin.
Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 5. marts 2024, punkt 54:

**at** udvalget anbefaler over for Byrådet, at lokalplan nr. 1393 vedtages endeligt med de af forvaltningen indstillede ændringer, og

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

#### Beslutning fra Teknisk Udvalg, den 5. marts 2024, punkt 54:

Anbefalet.

#### Beslutning fra Økonomiudvalget, den 8. marts 2024, punkt 84:

Anbefales.

### Beslutning

Godkendt.

Fraværende: Ane Andreasen. I stedet mødte Tilde Henriksen.